|  |
| --- |
| **NOTA INFORMATIVĂ**  **la proiectul Hotărârii Guvernului**  **cu privire la alocarea mijloacelor financiare** |
| **1. Denumirea autorului şi, după caz, a participanților la elaborarea proiectului** |
| Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul a fost elaborat în conformitate cu prevederile art. 19 lit. g) şi art. 36 alin.(1) lit. b) din Legea finanțelor publice şi responsabilității bugetar-fiscale nr. 181/2014, pct. 6 şi pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, precum şi în conformitate cu procesul verbal al ședinței Comisiei pentru Situaţii Excepționale a Republicii Moldova din 13 octombrie 2020.  Blocul locativ din str. Prieteniei, 153, or. Otaci, raionul Ocniţa, se află în stare avariată. Astfel, sunt necesare lucrări de demolare al acestuia, conform devizului de cheltuieli, valoarea acestora constituind 2 736 337,7 lei. Autoritățile publice locale or. Otaci vor aloca, reieșind din posibilitățile bugetului local, suma de 150,0 mii lei. Consiliul raional Ocnița va aloca din fondul de rezervă 313,5 mii lei, sumă disponibilă la data de 07.10.2020.  Reieșind din faptul că Primăria or. Otaci şi Consiliul raional Ocnița nu dispun de resurse financiare pentru acoperirea integrală a lucrărilor de demolare, se propune alocarea sumelor lipsă din fondul de intervenție al Guvernului. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
| Prin proiectul propus spre examinare se aprobă alocarea de către Ministerul Finanțelor, din fondul de intervenție al Guvernului, a sumei de 2 272 837,7 lei Inspectoratului General pentru Situaţii de Urgenţă al Ministerului Afacerilor Interne pentru acoperirea cheltuielilor de achiziționare a serviciilor de demolare şi de terasament a blocului de locuit avariat din str. Prieteniei, 153, orașul Otaci, raionul Ocnița, precum şi a cheltuirilor de transportare a deșeurilor provenite din lucrările de demolare.  Totodată, Inspectoratul General pentru Situaţii de Urgenţă al Ministerului Afacerilor Interne, în calitate de beneficiar al mijloacelor financiare alocate, va perfecta, în modul stabilit, documentele necesare pentru finanțarea cheltuielilor în cauză. |
| **5. Fundamentarea economico-financiară** |
| Implementarea prezentei hotărâri va implica cheltuieli financiare din bugetul de stat, din fondul de intervenție al Guvernului, în sumă de 2 272 837,7 lei, destinate pentru achiziționarea serviciilor de demolare şi de terasament a blocului de locuit din str. Prieteniei 153, orașul Otaci, raionul Ocniţa. |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului cu privire la alocarea mijloacelor financiare urmează să fie plasat pe pagina web oficială a Ministerului Afacerilor Interne www.mai.gov.md, la directoriul *Transparența*, secțiunea *Consultări publice*. |
| **8.** **Constatările expertizei anticorupție** |
| Proiectul urmează a fi supus expertizei anticorupție. |
| **9. Constatările expertizei juridice** |
| Proiectul urmează a fi supus expertizei juridice. |

**Secretar de stat Mariana GRAMA**